[{"text_idx": "#000000", "text": "KER-ekzamenoj dum kvin sinsekvaj semajnfinoj"}, {"text_idx": "#000001", "text": "C\u0302i-jare la unua kaj plej grava arang\u0302o de la Esperanto-ekzamenoj, organizitaj de UEA kaj hungaria lingvoekzamena centro lau\u0306 la Komuna Eu\u0306ropa Referenckadro (KER), okazis la 10an kaj la 17an de junio. Kadre de la Tutmonda Ekzamentago 117 personoj ekzamenig\u0302is en 18 lokoj de 14 landoj, sur tri kontinentoj. La paralelaj ekzamenoj estis arang\u0302itaj en tri blokoj. La unua por la urboj en la eu\u0306ropaj landoj: Londono, Parizo, Saint-Brieuc kaj Chamount (Francio), Leipzig (Germanio), Zaragoza (Hispanio), Hago, Moskvo, Subotica (Serbio), Malmo\u0308 (Svedio), La Chaux-de-Fonds (Svislando), kaj por du urboj de C\u0302inio. La saman tagon, je kelkaj horoj pli malfrue, paralelaj ekzamenoj okazis en San-Francisko (Usono), Bogoto (Kolombio) kaj en Maceio kaj Kuritibo (Brazilo). En la tria bloko la 17an de junio en Tokio estis KER-sesio. Informojn pri la 6a Tutmonda Ekzameno vi trovos c\u0302e "}, {"text_idx": "#000003", "text": "Danke al la tekniko la ekzamenojn eblas plenumi ne nur skribe. La parolajn partojn oni arang\u0302is per skajpo, kunligante la kandidatojn en la ekzamenloko kaj du ekzamenantojn aliloke. Tiel ni okazigis sesion la 24an de junio ankau\u0306 dum la hispana landa kongreso en Teruel. Tie parte la kandidatoj de Zaragoza, parte novaj trapasis la parolajn partojn."}, {"text_idx": "#000007", "text": "Por festi la jubileon, Katalin Kova\u0301ts, organizanto de la KER-ekzamenoj, persone repagos la ekzamenkotizon de tiu kandidato, kies atestilo havos la numeron 2000."}, {"text_idx": "#000008", "text": "La KER-ekzamenojn kunordigas la Ekzamena Komisiono de UEA, en la praktiko organizas ilin Katalin Kova\u0301ts, helpata de la teknika fono de la retejo edukado.net. Kompreneble la tuta laboro ne povus okazi sen s\u0302iaj rektaj kunekzamenantaj kolegoj, nek sen la plurdekoj da lokaj organizantoj kaj helpantoj. Dankon al c\u0302iuj pro la kontribuoj kaj sukcesan ekzamenig\u0302on al la kandidatoj de la someraj sesioj."}]